हुन पनि यो एतिहासिक निर्वाचन हो । संविधान बनेपछि पहिलो पटक केन्द्रीय संसद र प्रदेश संसदको निर्वाचन हुँदैछ । मुलुक संघीय ढाँचामा गएपछिको पहिलो चुनावबाट छानिएर आउने जनप्रतिनिधिहरुले संघीयता कार्यान्वयनको सम्बन्धमा आवश्यक कानुनहरुको निर्माण गर्नेछ, साथै केन्द्र र प्रदेशहरुमा सरकारहरुको गठन गर्नेछ । यसले यसअघि भएको स्थानीय तहको निर्वाचनबाट गठन भएको स्थानीय सरकारलाई मार्गदर्शन गर्नेछ । धेरै जसोले आशा गरेका छन्, अव मुलुकले विकास र समृद्धिको मार्ग समात्ने छ ।
